MŰVÉSZETI RAJZ: SZABADKÉZI RAJZ, KÉPI ÉS PLASZTIKAI ÁBRÁZOLÁS

	Tantárgy neve: Művészeti rajz: szabadkézi rajz, képi és plasztikai ábrázolás 1.-4.
	Kreditértéke: 4x6

	A tantárgy elméleti vagy gyakorlati jellegének mértéke, „képzési karaktere”12: 0/100 (kredit%)

	A tanóra típusa: gyakorlat, és óraszáma: 39 óra az őszi szemeszterben, 45 óra a tavaszi szemeszterben az adott félévben, (heti 3 óra/félév)
nyelve: magyar, angol
Az adott ismeret átadásában alkalmazandó további módok, jellemzők: Az óra alapvetően modell utáni rajzolásról szól, vagy egy rajzi témakör kreatív feldolgozását célzó feladat megoldásáról és gyakorlásról. Ezen kívül tematikus prezentációk, és külső helyszíneken tartott foglalkozások is előfordulnak (pl. állatkerti/múzeumi vázlatok)

	A számonkérés módja: gyakorlati jegy
Az ismeretellenőrzésben alkalmazandó további módok: beadandó otthoni rajzok

	A tantárgy tantervi helye (hányadik félév): 1., 2., 3., 4., 5., 6. félév

	Előtanulmányi feltételek: -

	Tantárgy-leírás: az elsajátítandó ismeretanyag tömör, ugyanakkor informáló leírása

	A művészeti rajz tantárgy elsősorban látvány utáni tanulmányrajzok elkészítése révén célozza a rajzi kifejezőeszközök alapvető használatának elsajátítását; a térbeli formák elemző, rajzi-plasztikai visszaadásának módszereiben való jártasság megszerzését. A rajzi gyakorlati feladatok témái: az élő modellek, részint a Művészeti Anatómia, Rajz és Geometria Tanszék tárgy-gyűjteményének anyagából kiválasztott, tárgyak és összeállított tárgycsoportok látványának rajzi elemzése; térábrázolási és kreatív rajzi feladatokkal kiegészítve. A tantárgy célja, hogy a résztvevők megalapozzák ismereteiket, gyakorlatukat a rajz területén, ami a látvány megismerésének s a képzőművészeti alkotómunkának egyik alapvető eszköze. A rajzi stúdiumok (térbeli formák megfigyelése, értelmezése, különböző szempontú absztrahálása) alapul szolgálnak a műtermi alkotómunka során létrehozandó művek tervezéséhez és megvalósításához.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Stephen C. P. Gardner: Drawing - A Complete Guide. Thames & Hudson
· Julian Bell (Royal Drawing School): Ways of Drawing. Thames &Hudson
· Barcsay Jenő: Ember és drapéria, Budapest, PMMI, 1988, ISBN 9630188074
· Kőnig Frigyes - Funták Gyula: Művészeti anatómia és geometria, Budapest, Semmelweiss kiadó, 2007, ISBN 963921494 
· Kőnig Frigyes: Térábrázolás, Budapest, Cser kiadó, 2014, ISBN 978-963-278-349-9

	Azoknak az előírt szakmai kompetenciáknak, kompetencia-elemeknek felsorolása, amelyek kialakításához a tantárgy jellemzően, érdemben hozzájárul

	a) tudása
- Azonosítja az adott vizuális jelenség síkban és térben való kifejezéséhez adekvát képzőművészeti technikához szükséges rajzi megjelenítési módot, előkészítő vagy kifelező eszközként egyaránt.  
- Ismeri a képzőművészetben megjelenő különböző rajzi technikákat, s ezeknek a szabadkézi rajzban való alkalmazásának elveit és gyakorlatát, amelyek szükségesek az adott és más képzési területen folyó mesterképzésbe való belépéshez. 
b) képességei 
- Alapvető képességekkel rendelkezik, melyeket képzőművészeti, alkotói gyakorlata során önállóan, tudatosan és kreatív módon alkalmaz, és melyek révén képes az európai hagyományokból fakadó konvenciók és kérdésfelvetések azonosítására.
- Tanulmányai során szerzett alapszintű tapasztalataira támaszkodva képes a vizuális művészetek befogadására, új alkotások létrehozására. 
- Alapszinten képes használni képzőművészeti tevékenysége alapjául szolgáló – a saját tradícióiból eredő, és az európai művészet kínálta – technikákat, anyagi és információs forrásokat, rendelkezik az európai tradíció alapvető rajzi ábrázolási módszertanával és kifejezőeszközeivel 
c) attitűdje 
- Nyitott az európai, és azon belül a magyar kortárs képzőművészeti alkotások kifejezési eszközeinek és módszereinek feltérképezésére; az így szerzett ismereteit kreatívan építi be az alkotófolyamatba. 
- Nyitott a társművészetek és minden olyan szakterület felé, melyek gazdagítják és adekváttá tehetik képzőművészeti elképzeléseinek megjelenítését; az együttműködésben megvalósuló alkotómunkában konstruktív, hatékony kommunikációra képes. 
d) autonómiája és felelőssége 
- Szakmai orientációja kialakult; kultúrkörének és az európai tradíciónak ötvözetéből önálló eszmeiségű vizuális műveket alkot. 
- Összművészeti, illetve multidiszciplináris tevékenységekben is autonóm módon és felelősen tevékenykedik. 


	Tantárgy felelőse: Lucza Zsigmond DLA, egyetemi adjunktus

	Tantárgy oktatásába bevont oktató(k), ha van(nak):

	A tantárgy rövidített címe: 

	Tantárgykódja: VMA-RKPÁ01-06-23-C

	Felelős tanszéke: Vizuális Művészet Tanszék

	Képzési idő szemeszterekben: 4 szemeszter

	Tanórák száma összesen: 252 óra

	Tanulmányi követelmények: 8 db komplex rajzi mű leadása szemeszterenként

	Oktatási módszerek: Rövid elméleti bevezető a feladat kiadásakor; korrektúra

	Javasolt tanulási módszerek: tanulmányrajzok készítése; a kiadott kreatív feladatok elkészítése, gyakorlás; az ajánlott szakirodalom áttekintése

	A hallgató egyéni munkával megoldandó feladatainak száma: alkalmanként min. egy rajzi munka

	Felhasználható fontosabb technikai és egyéb segédeszközök: rajzbak, csontváz, modell, gipsz-szobrok és csendélet-tárgyak. A rajzolás eszközei: papír, grafitceruza, rajzszén, radír, gyurmaradír, hegyezőeszköz, rajzcsipesz, vázlatfüzet, fixatív. Ezeken kívül az oktató előre egyeztetve más eszközöket is bekérhet az órai munkához, például: színes rajzeszköz (filctoll, ceruza), olló, ragasztó, színes lapok (kollázshoz) stb.

